
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 877 

25 Νοεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χρόνος και τρόπος δημοσιότητας της πρόσκλησης για 
υποβολή δηλώσεων ιδιοκτησίας, το περιεχόμενο 
αυτών, οι προθεσμίες υποβολής και κάθε άλλη σχε¬ 


τική λεπτομέρεια. 1 

Τροποποίηση της 21504/1771/92 απόφασης του 
Υπουργού Μεταφορών και Επικοινωνιών «Περί κα¬ 
θορισμού τεχνικών προδιαγραφών τύπων λεωφο¬ 
ρείων». 2 

Σύσταση ίδιου Νομικού Προσώπου στο Δήμο Πύργου Ν. 
Ηλείας με το όνομα «ΚΕΝΤΡΟ ΑΝΟΙΚΤΗΣ ΠΡΟ¬ 
ΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ ΠΥΡΓΟΥ». 3 

Ανανέωση θητείας του Διοικητικής Επιτροπής Στρατι¬ 
ωτικών Επιτάξεων στο Ν. Ημαθίας. 4 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στη Φειδοπούλου Διονυσία του 
Δημητρίου. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην 89496/2985/94 απόφαση 
Υπουργού Μεταφορών και Επικοινωνιών. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 93027/7188 ( 1 ) 

Χρόνος και τρόπος δημοσιότητας της πρόσκλησης για 
υποβολή δηλώσεων ιδιοκτησίας, το περιεχόμενο αυ¬ 
τών, οι προθεσμίες υποβολής και κάθε άλλη σχετική 
λεπτομέρεια. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των παρ. 6 του άρθρου 12 του Ν. 1337/ 
1983 «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» (Α' 133), όπως αντικα- 
ταταστάθηκαν με την παρ. 4 του άρθρου 6 του Ν. 2242/ 
1994 «Πολεοδόμηση περιοχών δεύτερης κατοικίας σε 
Ζώνες Οικιστικού Ελέγχου, προστασία φυσικού και δομη¬ 
μένου περιβάλλοντος και άλλες διατάξεις» (Α' 162). 

2. Τις διατάξεις της παρ. 1 εδ. ιδ του άρθρου 23 του Ν. 
1558/1985 «Κυβέρνηση και κυβερνητικά όργανα» (Α' 
137). 


3. Τις διατάξεις της παρ. Β του άρθρου 1 του Π.Διατάγ- 
ματος 28/28.1.1993 «Καθορισμός αρμοδιοτήτων που 
διατηρούνται από τον Υπουργό και τις Περιφερειακές 
Υπηρεσίες διανομαρχιακού επιπέδου του Υπουργείου Πε¬ 
ριβάλλοντος, Χωροταξίας και Δημοσίων Έργων» (Α' 9). 

4. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154). 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αρθρο 1 

Διαδικασία υποβολής δηλώσεων ιδιοκτησίας 

1. Με πρόσκληση της αρμόδιας πολεοδομικής υπηρε¬ 
σίας καλούνται οι κύριοι ή νομείς των ακινήτων στην πε¬ 
ριοχή των οποίων συντάσσεται κτηματογραφικό διά¬ 
γραμμα της πολεοδομικής μελέτης, να υποβάλουν στον 
οικείο Δήμο ή Κοινότητα τη δήλωση ιδιοκτησίας της πάρ. 5 
του άρθρου 12 του Ν. 1337/1983, όπως η παρ. αυτή αντι- 
καταστάθηκε με την παρ. 4 του άρθρου 6 του Ν. 2242/ 
1994. 

2. Η πρόσκληση τοιχοκολλάται στο Δημοτικό ή Κοινο¬ 
τικό κατάστημα, δημοσιεύεται σε δύο τοπικές εφημερίδες 
και σε δύο ημερήσιες Αθηνών ή Θεσσαλονίκης και ανακοι¬ 
νώνεται από τα μέσα μαζικής ενημέρωσης της περιοχής 
Αθηνών ή Θεσσαλονίκης. 

3. Τα έξοδα και οι δαπάνες των ως άνω δημοσιεύσεων 
και ανακοινώσεων των προσκλήσεων, βαρύνουν το Δήμο ή 
την Κοινότητα ή τον αρμόδιο φορέα, που επισπεύδει την 
πολεοδόμηση της περιοχής. 

4. Η δήλωση ιδιοκτησίας υποβάλλεται σε ειδικό έντυπο 
σύμφωνα με υπόδειγμα της υπηρεσίας, το οποίο προσαρ- 
τάται στην παρούσα απόφαση και αποτελεί αναπόσπαστο 
στοιχείο αυτής. 

5. Η υποβολή ψευδούς δηλώσεως συνεπάγεται την επι¬ 
βολή των κυρώσεων του Ν. 1599/1986. 

Άρθρο 2 

Χρόνος υποβολής δηλώσεων ιδιοκτησίας 
1. Ταυτόχρονη ανάθεση κτηματογράφησης πολεοδομι¬ 
κής μελέτης και πράξης εφαρμογής, μετά την ισχύ της πα¬ 
ρούσας απόφασης. 

Στην περίπτωση αυτή η υποβολή των δηλώσεων ίδιο- 

κτησίας γίνεται κατά τη σύνταξη των κτηματογραφικών 
υποβάθρων ως ακολούθως: 

1 .α. Σε περίπτωση ύπαρξης τοπογραφικών διαγραμμά¬ 
των κατά την έναρξη εκπόνησης της κτηματογράφησης, η 
πρώτη πρόσκληση για υποβολή δηλώσεων ιδιοκτησίας γί¬ 
νεται με την έναρξη της κτηματογραφικής αποτύπωσης 
βάσει των υπαρχόντων τοπογραφικών διαγραμμάτων. Η 
προθεσμία υποβολής ορίζεται σε δύο μήνες από την τε¬ 
λευταία δημοσίευση της πρόσκλησης. Μέ την ολοκλή¬ 
ρωση της κτηματογραφικής αποτύπωσης, κατά την οποία 
λήφθηκαν υπόψη τα στοιχεία από την επεξεργασία των 
δηλώσεων ιδιοκτησίας που υποβλήθηκαν κατά την πρώτη 
πρόσκληση, γίνεται ανάρτηση των κτηματογραφικών δια¬ 
γραμμάτων και πινάκων και καλούνται για δεύτερη φορά οι 
κύριοι ή νομείς των ακινήτων να λάβουν γνώση αυτών και 
να υποβάλουν τυχόν παρατηρήσεις ή δήλωση ιδιοκτησίας 
μέσα σε προθεσμία 15 ημερών από την τελευταία δημο¬ 
σίευση της δεύτερης πρόσκλησης. Μετά τον έλεγχο των 
τυχόν παρατηρήσεων και των νέων δηλώσεων ιδιοκτησίας 
γίνεται διόρθωση και συμπλήρωση των κτηματογραφικών 
διαγραμμάτων και πινάκων και καλούνται για τελευταία 
φορά οι ιδιοκτήτες των ακινήτων να λάβουν γνώση αυτών 
και να υποβάλουν τυχόν παρατηρήσεις ή δήλωση ιδιοκτη¬ 
σίας μέσα σε προθεσμία 15 ημερών από την τελευταία δη¬ 
μοσίευση της πρόσκλησης. Η πρόσκληση αυτή γίνεται το 
αργότερο ένα μήνα μετά τη λήξη της προθεσμίας που ορί¬ 
ζεται στη δεύτερη πρόσκληση. 

1 .β. Σε περίπτωση μη ύπαρξης τοπογραφικών διαγραμ¬ 
μάτων κατά την έναρξη εκπόνησης της κτηματογράφη- 
σηζ, η πρώτη πρόσκληση για υποβολή δηλώσεων ιδιοκτη¬ 
σίας γίνεται μετά την ολοκλήρωση της κτηματογραφικής 
αποτύπωσης με φερόμενους ιδιοκτήτες και την ανάρτηση 
των κτηματογραφικών διαγραμμάτων και πινάκων. Με την 
πρόσκληση αυτή καλούνται οι κύριοι ή νομείς των ακινή¬ 
των να λάβουν γνώση των διαγραμμάτων και των πινάκων 
και να υποβάλουν τυχόν παρατηρήσεις ή δήλωση ιδιοκτη¬ 
σίας μέσα σε προθεσμία 15 ημερών από την τελευταία δη¬ 
μοσίευση της πρόσκλησης. Μετά από τον έλεγχο των 
στοιχείων των δηλώσεων ιδιοκτησίας γίνεται διόρθωση και 
συμπλήρωση των κτηματογραφικών διαγραμμάτων και πι¬ 
νάκων και καλούνται οι κύριοι ή νομείς των ακινήτων να λά¬ 
βουν γνώση αυτών και να υποβάλουν τυχόν παρατηρήσεις 
ή δήλωση ιδιοκτησίας μέσα σε προθεσμία 15 ημερών από 
την τελευταία δημοσίευση της πρόσκλησης. Η δεύτερη 
πρόσκληση γίνεται το αργότερο μέσα σε ένα μήνα μετά 
την λήξη της προθεσμίας που ορίζεται στην πρώτη πρό¬ 
σκληση. Μετά από τον έλεγχο των υποβληθέντων στοι¬ 
χείων των δηλώσεων γίνεται και πάλι διόρθωση και συ¬ 
μπλήρωση των κτηματογραφικών διαγραμμάτων και πινά¬ 
κων και καλούνται για τελευταία φορά οι κύριοι ή νομείς 
των ακινήτων να λάβουν γνώση αυτών και να υποβάλουν 
τυχόν παρατηρήσεις ή δήλωση μέσα σε προθεσμία 15 
ημερών από την τελευταία δημοσίευση της πρόσκλησης. 

Η πρόσκληση αυτή γίνεται το αργότερο ένα μήνα μετά τη 
λήξη της προθεσμίας που ορίζεται στη δεύτερη πρό¬ 
σκληση. 

2. Ταυτόχρονη ανάθεση κτηματογράφησης πολεοδομι- 
κής μελέτης και πράξης Εφαρμογής, πριν από την ισχύ της 
παρούσας απόφασης. 

2.α. Στην περίπτωση που κατά τη δημοσίευση της πα¬ 
ρούσας απόφασης συντάσσονται τα κτηματογραφικά υπό¬ 
βαθρα της Πολεοδομικής μελέτης, εφαρμόζονται τα ανα- 
φερόμενα στην περίπτωση Ι.β. 


2. β. Στην περίπτωση που έχουν ήδη συνταχθεί τα κτη- 
ματογραφικά υπόβαθρα της πολεοδομικής μελέτης, 
εφαρμόζονται τα αναφερόμενα στην επόμενη παράγραφο 
3. 

3. Παράλληλη εκπόνηση πολεοδομικής μελέτης και 
πράξης εφαρμογής. 

3.α. Στην περίπτωση που κατά τη δημοσίευση της πα¬ 
ρούσας απόφασης δεν έχει συμπληρωθεί το ήμισυ του 
προβλεπόμενου χρόνου για την ολοκλήρωση της β' φάσης 
της πολεοδομικής μελέτης, η πρώτη πρόσκληση για την 
υποβολή δηλώσεων ιδιοκτησίας γίνεται αμέσως μετά τη 
δημοσίευση της παρούσας απόφασης. 

Η προθεσμία υποβολής ορίζεται σε 15 ημέρες από την 
τελευταία δημοσίευση της πρόσκλησης. Ταυτόχρονα με 
την ανάρτηση της πολεοδομικής μελέτης καλούνται για 
δεύτερη φορά οι κύριοι ή νομείς των ακινήτων να υποβά¬ 
λουν τυχόν παρατηρήσεις ή δήλωση ιδιοκτησίας λαμβάνο- 
ντας γνώση των κτηματογραφικών διαγραμμάτων και πινά¬ 
κων που ήδη έχουν συμπληρωθεί με στοιχεία που προέκυ- 
ψαν από την επεξεργασία των δηλώσεων ιδιοκτησίας που 
υποβλήθηκαν κατά την πρώτη πρόσκληση. Η προθεσμία 
υποβολής ορίζεται σε 15 ημέρες από την τελευταία δημο¬ 
σίευση της πρόσκλησης. Αμέσως μετά την έγκριση της 
πολεοδομικής μελέτης και τη δημοσίευση της σχετικής 
πράξης και μετά από τον έλεγχο των στοιχείων των δηλώ¬ 
σεων γίνεται και πάλι διόρθωση και συμπλήρωση των κτη¬ 
ματογραφικών διαγραμμάτων και πινάκων και καλούνται, 
για τελευταία φορά οι κύριοι ή νομείς των ακινήτων να λά¬ 
βουν γνώση αυτών και να υποβάλουν τυχόν παρατηρήσεις 
ή δήλωση ιδιοκτησίας σε προθεσμία 15 ημερών, από την 
τελευταία δημοσίευση της πρόσκλησης. 

3.β. Στην περίπτωση που κατά τη δημοσίευση της πα¬ 
ρούσας απόφασης έχει συμπληρωθεί το ήμισυ του προ- 
βλεπομένου χρόνου για την ολοκλήρωση της β’ φάσης της 
πολεοδομικής μελέτης, η πρώτη πρόσκληση για υποβολή 
δηλώσεων ιδιοκτησίας, γίνεται ταυτόχρονα με την ανάρ¬ 
τηση της πολεοδομικής μελέτης. Η προθεσμία υποβολής 
δηλώσεων ορίζεται σε 15 ημέρες από την τελευταία δη¬ 
μοσίευση της πρόσκλησης. Μετά την έγκριση της πολεο¬ 
δομικής μελέτης και τη δημοσίευση της σχετικής πράξης 
και μετά από έλεγχο των στοιχείων των δηλώσεων γίνεται 
διόρθωση και συμπλήρωση των κτηματογραφικών δια¬ 
γραμμάτων και πινάκων και καλούνται για δεύτερη φορά οι 
κύριοι ή νομείς ακινήτων να λάβουν γνώση αυτών και να 
υποβάλουν τυχόν παρατηρήσεις ή δήλωση ιδιοκτησίας σε 
προθεσμία 15 ημερών από την τελευταία δημοσίευση της 
πρόσκλησης. Η ανωτέρω διαδικασία επαναλαμβάνεται για 
τελευταία φορά το αργότερο ένα μήνα πριν την ανάρτηση 
της πράξης εφαρμογής και η προθεσμία υποβολής δηλώ¬ 
σεων είναι 15 ημέρες από την τελευταία δημοσίευση της 
πρόσκλησης. 

3.γ. Στην περίπτωση που κατά τη δημοσίευση της πα¬ 
ρούσας έχει γνωμοδοτήσει το Συμβούλιο Χωροταξίας Οι¬ 
κισμού και Περιβάλλοντος για την πολεοδομική μελέτη, η 
πρώτη πρόσκληση για υποβολή δηλώσεων ιδιοκτησίας γί¬ 
νεται μετά τη δημοσίευση της παρούσας απόφασης. Η 
προθεσμία υποβολής δηλώσεων ορίζεται σε 15 ημέρες 
από την τελευταία δημοσίευση της πρόσκλησης. Μετά 
από έλεγχο των στοιχείων των δηλώσεων γίνεται διόρ¬ 
θωση και συμπλήρωση των κτηματογραφικών διαγραμμά¬ 
των και πινάκων και καλούνται για δεύτερη φορά οι κύριοι 
ή νομείς των ακινήτων να λάβουν γνώση αυτών και να υπο¬ 
βάλουν τυχόν παρατηρήσεις ή δήλωση ιδιοκτησίας σε 

προθεσμία 15 ημερών από την τελευταία δημοσίευση της 
πρόσκλησης, η οποία γίνεται τουλάχιστον ένα μήνα μετά 
από τη λήξη της προθεσμίας που ορίζεται με την πρώτη 
πρόσκληση. 

Η ανωτέρω διαδικασία επαναλαμβάνεται για τελευταία 
φορά το αργότερο ένα μήνα πριν την ανάρτηση της πρά¬ 
ξης εφαρμογής και η προθεσμία υποβολής δηλώσεων εί¬ 
ναι 15 ημέρες από την τελευταία δημοσίευση της πρό¬ 
σκλησης. 

3. δ. Στην περίπτωση που κατά τη δημοσίευση της πα¬ 
ρούσας απόφασης προωθείται για δημοσίευση η εγκριτική 
πράξη της Π.Μ., εφαρμόζονται τα αναφερόμενα στην 
επόμενη παράγραφο 4. 

4. Εκπονούμενη μελέτη εφαρμογής με εγκεκριμένη 
Π.Μ. 

4.α. Στην περίπτωση που η μελέτη εφαρμογής βρίσκε¬ 
ται στην εκπόνηση του Α' Κεφαλαίου, η πρώτη πρόσκληση 
για υποβολή δηλώσεων ιδιοκτησίας, γίνεται μετά από την 
δημοσίευση της παρούσας απόφασης. Η προθεσμία υπο¬ 
βολής των δηλώσεων ορίζεται σε 15 ημέρες από την τε¬ 
λευταία δημοσίευση της πρόσκλησης. 

Μετά την ολοκλήρωση των κτηματογραφικών διαγραμ¬ 
μάτων και πινάκων που ήδη έχουν συμπληρωθεί με τα 
στοιχεία που προέκυψαν από την επεξεργασία των δηλώ¬ 
σεων ιδιοκτησίας που υποβλήθηκαν κατά την πρώτη πρό¬ 
σκληση, γίνεται ανάρτησή τους και καλούνται για δεύτερη 
φορά οι κύριοι και νομείς των ακινήτων να λάβουν γνώση 
αυτών και να υποβάλουν τυχόν παρατηρήσεις ή δήλωση 
ιδιοκτησίας. 

Η προθεσμία υποβολής ορίζεται σε 15 ημέρες από την 
τελευταία δημοσίευση της πρόσκλησης. 

Μετά από έλεγχο των στοιχείων των δηλώσεων γίνεται 
διόρθωση και συμπλήρωση των κτηματογραφικών δια¬ 
γραμμάτων και πινάκων και καλούνται για τελευταία φορά 
οι κύριοι ή νομείς των ακινήτων να λάβουν γνώση αυτών 
και να υποβάλουν τυχόν παρατηρήσεις ή δήλωση ιδιοκτη¬ 
σίας, το αργότερο ένα μήνα πριν την ανάρτηση της πράξης 
εφαρμογής. Η προθεσμία υποβολής ορίζεται σε 15 ημέ¬ 
ρες από την τελευταία δημοσίευση της πρόσκλησης. 

4.β. Στην περίπτωση που η μελέτη εφαρμογής βρίσκε¬ 
ται στο στάδιο σύνταξης του Γ' κεφαλαίου, η πρώτη πρό¬ 
σκληση για την υποβολή δηλώσεων ιδιοκτησίας γίνεται 
μετά τη δημοσίευση της παρούσας απόφασης. Η προθε¬ 
σμία υποβολής ορίζεται 15 ημέρες από την τελευταία δη¬ 
μοσίευση της πρόσκλησης. Μετά από έλεγχο των στοι¬ 
χείων των δηλώσεων γίνεται διόρθωση και συμπλήρωση 
των κτηματογραφικών διαγραμμάτων και πινάκων και κα¬ 
λούνται για τελευταία φορά οι κύριοι ή νομείς ακινήτων να 
λάβουν γνώση αυτών και να υποβάλουν τυχόν παρατηρή¬ 
σεις ή δήλωση ιδιοκτησίας, το αργότερο ένα μήνα πριν την 
ανάρτηση της πράξης εφαρμογής. Η προθεσμία υποβολής 
ορίζεται σε 15 ημέρες από την τελευταία δημοσίευση της 
πρόσκλησης. 

4. γ. Στην περίπτωση που έχει συνταχθεί το Γ' κεφάλαιο 
της μελέτης εφαρμογής η πρόσκληση για υποβολή δηλώ¬ 
σεων ή τυχόν ενστάσεων γίνεται ταυτόχρονα με την ανάρ¬ 
τηση της πράξης εφαρμογής. Η προθεσμία υποβολής δη¬ 
λώσεων ορίζεται σε 15 ημέρες από την τελευταία δημο¬ 
σίευση της πρόσκλησης. 

5. Ύπαρξη εγκεκριμένης πολεοδομικής μελέτης ή εκ¬ 
πονούμενης μελέτης για την οποία έχει γνωμοδοτήσει το 
Συμβούλιο Χωροταξίας, Οικισμού και Περιβάλλοντος νο¬ 
μού μέχρι τη δημοσίευση της παρούσας απόφασης. 


Η πρώτη πρόσκληση για υποβολή δηλώσεων ιδιοκτη¬ 
σίας από τους κυρίους ή νομείς των ακινήτων γίνεται κατά 
την προκήρυξη ανάθεσης της μελέτης εφαρμογής με 
προθεμσία δύο μηνών από την τελευταία δημοσίευση της 
πρόσκλησης. 

Εάν κατά τη δημοσίευση της παρούσας απόφασης έχει 
γίνει η προκήρυξη της μελέτης εφαρμογής, η πρώτη πρό¬ 
σκληση γίνεται μετά τη δημοσίευση της παρούσας από¬ 
φασης. 

Μετά την επεξεργασία των στοιχείων των δηλώσεων 
ιδιοκτησίας και ενημέρωση των υπαρχόντων διαγραμμά¬ 
των το αργότερο ένα μήνα από την έναρξη εκπόνησης της 
μελέτης εφαρμογής καλούνται οι κύριοι ή νομείς των ακι¬ 
νήτων να λάβουν γνώση αυτών και να υποβάλουν τυχόν 
παρατηρήσεις ή δήλωση ιδιοκτησίας μέσα σε προθεσμία 
15 ημερών από την τελευταία δημοσίευση. Μετά την εκ¬ 
πόνηση των κτηματογραφικών διαγραμμάτων και πινάκων 
τα οποία έχουν ενημερωθεί με τα υφιστάμενα στοιχεία 
των δηλώσεων ιδιοκτησίας καλούνται για τελευταία φορά 
οι κύριοι ή νομείς των ακινήτων να λάβουν γνώση αυτών 
και να υποβάλουν τυχόν παρατηρήσεις ή δήλωση ιδιοκτη¬ 
σίας μέσε σε προθεσμία 15 ημερών από την τελευταία δη¬ 
μοσίευση της πρόσκλησης. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1994 

Ο ΥΠΟΥΡΓΟΣ 

Κ. ΛΑΛΙΩΤΗΣ 

ΝΟΜΟΣ: 

ΔΗΜΟΣ ή ΚΟΙΝΟΤΗΤΑ: 

ΠΕΡΙΟΧΗ: 

ΚΤΗΜΑΤΟΛΟΠΚΟΣ ΑΡΙΘΜΟΣ 
ΙΔΙΟΚΤΗΣΙΑΣ. 

ΔΗΛΩΣΗ ΙΔΙΟΚΤΗΣΙΑΣ* 

(αρθρ. 12 Ν. 1337/83) 

1. ΣΤΟΙΧΕΙΑ ΙΔΙΟΚΤΗΤΗ Η ΣΥΝΙΔΙΟΚΤΗΤΗ* 

1.1. ΟΝΟΜΑ. 

1.2. ΕΠΩΝΥΜΟ (πατρικό). 

1.3. ΟΝΟΜΑΤΕΠΩΝΥΜΟ ΠΑΤΕΡΑ. 

1.4. ΟΝΟΜΑΤΕΠΩΝΥΜΟ ΜΗΤΕΡΑΣ. 

1.5. ΟΝΟΜΑΤΕΠΩΝΥΜΟ ΣΥΖΥΓΟΥ 

1.6. ΔΗΜΟΤΗΣ. 

1.7. Δ/ΝΣΗ ΚΑΤΟΙΚΙΑΣ/Τ.Κ. 

1.8. ΤΗΛΕΦΩΝΟ. 

1.9. ΣΤΟΙΧΕΙΑ ΤΑΥΤΟΤΗΤΑΣ (αριθ. -πμερ.-τοπος εκδ.) 

1.10. ΕΠΙ ΝΟΜΙΚΩΝ ΠΡΟΣΩΠΩΝ)* 

α. Επωνυμία. 

β. Έδρα. (διεύθυνση/ΤΚ/τηλ). 

γ. Έτος ιδρύσεως. 

δ. Πράξη σύστασης 
ε. Εκπρόσωπος 

2. ΣΤΟΙΧΕΙΑ ΙΔΙΟΚΤΗΣΙΑΣ 

2.1. ΤΡΟΠΟΣ ΚΤΗΣΗΣ (αγορά, κληρονομιά, δωρεά 
κ.λπ.). 

2.2. ΣΥΜΒΟΛΑΙΟ (αριθμός, ημερομηνία, συμβολαιογρά¬ 

φος - περιοχή, τόμος καταχώρησης μεταγραφής, υποθη- 
κοφυλάκειο). 

2.3. ΕΠΙΦΑΝΕΙΑ ΙΔΙΟΚΤΗΣΙΑΣ (συμβολαίου) .. 

2.4. ΠΟΣΟΣΤΟ ΣΥΝΙΔΙΟΚΤΗΣΙΑΣ (%). 


2.5. ΣΥΝΙΔΙΟΚΤΗΤΕΣ (ονόματα και ποσοστά) 


2.6. ΘΕΣΗ ΟΙΚΟΠΕΔΟΥ (διεύθυνση, Ο.Τ., περιγραφή). 


2.7. ΟΝΟΜΑΤΕΠΩΝΥΜΟ ΟΜΟΡΩΝ ΓΕΙΤΟΝΩΝ 


3. ΕΠΙΚΕΙΜΕΝΑ ΣΤΟΙΧΕΙΑ ΟΙΚΟΠΕΔΟΥ 

3.1. ΚΤΙΣΜΑΤΑ (περιγραφή, επιφάνεια, χρήση, κατά¬ 
σταση, ιδιοκατοίκηση ή μίσθωση κ.λπ.). 


3.2. ΠΕΡΙΦΡΑΞΗ (είδος, ποσότητες) 


3.3. ΔΕΝΔΡΑ - ΚΑΛΛΙΕΡΓΕΙΕΣ (είδος μέγεθος, παλαιό- 
της, μορφή καλλιέργειας). 


4. ΛΟΙΠΕΣ ΙΔΙΟΚΤΗΣΙΕΣ ΤΟΥ ΙΔΙΟΥ ΙΔΙΟΚΤΗΤΗ 

Εφόσον ο ιδιοκτήτης έχει και άλλες ιδιοκτησίες στόν 
ίδιο Δήμο ή Κοινότητα, συμπληρώνεται και πίνακας της 
σελ. 4. 

5. ΣΤΟΙΧΕΙΑ ΙΔΙΟΚΤΗΤΗ/ΙΑΙΟΚΤΗΣΙΑΣ ΚΑΤΑ ΤΗΝ 
_ ΕΛΕΓΧΟΜΕΝΗ ΗΜΕΡΟΜΗΝΙΑ* 

5.1. ΟΝΟΜΑΤΕΠΩΝΥΜΟ. 

5.2. ΟΝΟΜΑΤΕΠΩΝΥΜΟ ΠΑΤΕΡΑ. 

5.3. ΟΝΟΜΑΤΕΠΩΝΥΜΟ ΜΗΤΕΡΑΣ. 

5.4. (Για Νομικά πρόσωπα) 

α. ΕΠΩΝΥΜΙΑ. 

β. ΕΔΡΑ.. 

γ. Έτος Ίδρυσης. 

δ. Πράξη σύστασης. 

5.5. ΤΡΟΠΟΣ ΚΤΗΣΗΣ (αγορά, κληρονομιά, δωρεά 

κ.λπ.). 


5.6. ΣΥΜΒΟΛΑΙΟ (αριθμός/ημερομηνία, συμβολαιογρά- 
φος/περιοχή, τόμος μεταγραφής, υποθηκοφυλάκειο).. 


5.7. ΠΟΣΟΣΤΟ ΣΥΝΙΔΙΟΚΤΗΣΙΑΣ (%). 

5.8. ΛΟΙΠΟΙ ΣΥΝΙΔΙΟΚΤΗΤΕΣ (ονόματα και ποσοστά).. 


6. ΣΥΝΥΠΟΒΑΛΛΟΜΕΝΑ ΣΤΟΙΧΕΙΑ 

6.1. Συμβόλαια σημερινού ιδιοκτήτη (παρ. 2.2) και πα- 
λαιοτέρου (παρ. 5.6) και τα διαγράμματα που τα συνο¬ 
δεύουν. 

6.2. Πιστοποιητικά μεταγραφής ιδιοκτησίας, βαρών, 
διεκδικήσεων, κατασχέσεων. 

6.3. Αντίγραφα μερίδων όλων των ιδιοκτητών, σημερι¬ 
νών (παρ. 1) και παλαιοτέρων (παρ. 5). 

7. ΜΕ ΤΗΝ ΠΑΡΟΥΣΑ ΔΗΛΩΝΩ ΥΠΕΥΘΥΝΑ ΟΤΙ: 

7.1. (διαγράψτε ότι δεν ισχύει) 

α) Ελαβα γνώση των κτηματολογικών στοιχείων που 
αφορούν την σημερινή μου ιδιοκτησία. 


β) Συμφωνώ με τη θέση, το σχήμα, την επιφάνεια και 
τα λοιπά στοιχεία που αφορούν την ιδιοκτησία μου. 

γ) Δεν συμφωνώ με τα στοιχεία του κτηματολογίου που 

αναφέρονται στην ιδιοκτησία μου και συγκεκριμένα 


7.2. Δέχομαι αντί ολόκληρης ή μέρους της εισφοράς 
σε χρήμα που μου αναλογεί, να προσφέρω ίσης αξίας 
τμήμα της ιδιοκτησίας μου. 

7.3. Δηλώνω υπεύθυνα και με γνώση των συνεπειών 
περί ψευδούς δήλωσης, ότι όλα τα στοχεία αυτής της δή¬ 
λωσης είναι αληθή. 

ΥΠΟΓΡΑΦΗ ΙΔΙΟΚΤΗΤΗ ΗΜΕΡΟΜΗΝΙΑ 

ΥΠΟΜΝΗΜΑ* 

1. Για κάθε οικόπεδο και για κάθε συνιδιοκτήτη συ¬ 
μπληρώνεται χωριστή δήλωση. Υποβάλλονται δηλώσεις 
για όλες τις ιδιοκτησίες της περιοχής στην οποία αναφέ- 
ρεται η πρόσκληση. 

2. Νομικά πρόσωπα: Δημόσιο, Νομικό Πρόσωπο δημο¬ 
σίου δικαίου, Σωματείο, Ίδρυμα, αστική Εταιρεία, Εμπο¬ 
ρική Εταιρεία, (ομόρρυθμος, ετερόρρυθμος, περιορι¬ 
σμένης ευθύνης, ανώνυμος) Συνεταιρισμός. Τα γ, δ και ε 
συμπληρώνονται μόνο από νομικά πρόσωπα ιδιωτικού 
δικαίου. 

3. Ξενόγλωσσα ονόματα: αναγράφονται. 

α) με στοιχεία της Ελληνικής αλφαβήτου και 

β) στην Ξένη γλώσσα. 

4. Τα στοιχεία της παρ. 5, συμπληρώνονται μόνον εφό¬ 
σον ο τίτλος κτήσης της παρ. 2.1. είναι μεταγενέστερος 
της ελεγχόμενης ημερομηνίας, ήτοι: 

α) Για περιπτώσεις επέκτασης α ή β κατοικίας: 
η 10.3.82 

β) Για περιπτώσεις επέκτασης οικισμών <2.000 κα¬ 
τοίκων: 

η ημερομηνία δημοσίευσης του Δ/το ·; 

Έγκρισης 

γ) Για περιπτώσεις ανάπλασης με το άρθρο 13 του Ν 
1337/83 

η ημερομηνία υπαγωγής στο άρθρο 13. 


ΟΝΟΜΑΤΕΠΩΝΥΜΟ ΙΔΙΟΚΤΗΤΗ 
1 . 


ΠΙΝΑΚΑΣ 


α/α 

Κτημ. αριθ 
μάς (περι¬ 
γραφή) 

Εμβαδό 

ποσοστό 

συνιδιο- 

κτησίας 

θέση (πε 
ριοχή, διεύ¬ 
θυνση Ο.Τ.) 

























~ 

Αριθ. Οικ,/36671/2762 ( 2 ) 

Τροποποίηση της 21504/1771 /92 απόφασης του Υπουρ¬ 
γού Μεταφορών και Επικοινωνιών «Περί καθορισμού 
τεχνικών προδιαγραφών τύπων λεωφορείων». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 84 του Κώδικα Οδικής Κυκλοφορίας 
(Κ.Ο.Κ.), που κυρώθηκε με το Ν. 2094/92 (Α-182) 
β) Του άρθρου 3 του Ν.Δ. 102/73 (Α7178) «περί οργα- 
νώσεως των δια λεωφορείων αυτοκινήτων εκτελουμένων 
δημοσίων επιβατικών συγκοινωνιών». 

γ) Του άρθρου 29 του Ν. 1558/85 (Α /137) «Κυβέρνηση 
και Κυβερνητικά Όργανα», όπως τούτο προστέθηκε με το 
άρθρο 27 του Ν. 2081/92 (Α7154). 

δ) Του Ν.Δ. 570/70 (Α’/125) «Περί αλλαγής κυρίων χα¬ 
ρακτηριστικών αυτοκινήτων». 

ε) Της 21504/1771/92 (Β7408) απόφασης του Υπουρ¬ 
γού Μεταφορών και Επικοινωνιών «Περί καθορισμού τε¬ 
χνικών προδιαγραφών τύπων λεωφορείων», όπως αυτή 
τροποποιημένη και συμπληρωμένη ισχύει. 

στ) Του κεφαλαίου Β’ της ΣΤ-1832/78 (Β7103) απόφα¬ 
σης του Υπουργού Συγκοινωνιών «Περί στοιχείων αδειών 
κυκλοφορίας αυτοκινήτων οχημάτων, καθορισμού κυρίων 
χαρακτηριστικών αυτών και χορηγήσεως αδειών για την 
προσωρινή κυκλοφορία προς δοκιμή αυτών». 

ζ) Της ΣΤ-20270/73 (Β7884) απόφασης του Υπουργού 
Ναυτιλίας, Μεταφορών και Επικοινωνιών «Περί αλλαγής 
κυρίων χαρακτηριστικών των αυτοκινήτων». 

η) Της 32948/329/94 (Β7782) κοινής απόφασης Πρω¬ 
θυπουργού και Υπουργού Μεταφορών και Επικοινωνιών 
«Ανάθεση αρμοδιοτήτων του Υπουργού Μεταφορών και 
Επικοινωνιών στους Υφυπουργούς Μεταφορών και Επι¬ 
κοινωνιών». 

2. Τα γραπτά και προφορικά υπομνήματα του Συνδέ¬ 
σμου Εισαγωγέων Αντιπροσώπων Αυτοκινήτων για τροπο¬ 
ποίηση των διατάξεων του άρθρου 28 της 21504/ 
1771/92 απόφασης του Υπουργού Μεταφορών και Επι¬ 
κοινωνιών. 

3. Τα γραπτά και προφορικά υπομνήματα της Πανελλα¬ 
δικής Ένωσης Εισαγωγέων Αυτοκινήτων καθώς και μεμο¬ 
νωμένων ιδιωτών για τροποποίηση των διατάξεων του άρ¬ 
θρου 29 της 21504/1771/92 απόφασης του Υπουργού 
Μεταφορών και Επικοινωνιών. 

4. Την ανάγκη ρύθμισης των περιπτώσεων επανακυκλο- 
φορούντων και εκποιουμένων από τον ΟΔΔΥ λεωφο¬ 
ρείων, αποφασίζουμε: 

Άρθρο 1 

Το τελευταίο εδάφιο της υποπαραγράφου 3.2, της πα¬ 
ραγράφου 3, του άρθρου 6 της 21504/1771/92 (Β /408) 
•απόφασης του Υπουργού Μεταφορών και Επικοινωνιών, 
καταργείται. 

Άρθρο 2 

Το άρθρο 28 της 21504/1771/92 απόφασης του 
Υπουργού Μεταφορών και Επικοινωνιών, όπως αυτό τρο¬ 
ποποιήθηκε με το άρθρο 1 της 7870/657/93 (Β7134), το 
άρθρο μόνο της 11892/1020/93 (Β7225) και το άρθρο 1 
της 37901/3324/93 (Β /875) ομοίων, αντικαθίσταται ως 
εξής: 


«Άρθρο 28 

Εγκρίσεις τύπου λεωφορείων 

1. Εφεξής και μέχρι να τεθεί σε ισχύ η σχετική οδηγία 
της Ευρωπαϊκής Ένωσης, οι εγκρίσεις τύπου λεωφορείων 
θα εκδίδονται με βάση τις γενικές και ειδικές διατάξεις 
είτε της παρούσας απόφασης είτε των κανονιστικών απο¬ 
φάσεων, περί καθορισμού τύπου λεωφορείων, που είχαν 
εκ^ΡέΧΡί ΉΤζ δημοσίευσης της παρούσας απόφασης 

2. Με την επιφύλαξη των διατάξεων, περί ορίων εκπο¬ 
μπών καυσαερίων, από τις οποίες απορρέει και η χρονική 
διάρκεια του υποβαλλόμενου, για την έκδοση της έγκρι¬ 
σης τύπου, πιστοποιητικού καυσερίων, οι εγκρίσεις τύπου 
λεωφορείων, που έψουν εκδοθεί, μέχρι σήμερα, καθώς 
και αυτές που θα εκδοθούν μέχρι την ημερομηνία θέσης 
σε ισχύ της οδηγίας, που αναφέρεται στην προηγούμενη 
παράγραφο, θα ισχύουν και θα παρέχουν δικαίωμα ταξινό¬ 
μησης σε καινούργια λεωφορεία, μέχρι την ανωτέρω ημε¬ 
ρομηνία. 

3. Τα άρθρα 1 και 2 της αριθ. 24972/1029/86 (Β /556) 
απόφασης του Υπουργού Μεταφορών και Επικοινωνιών 
καταργούνται». 

Άρθρο 3 

Το άρθρο 29 της 21504/1771/92 (Β 408) απόφασης 
του Υπουργού Μεταφορών και Επικοινωνιών, όπως αυτό 
τροποποιήθηκε ή αντικαταστάθηκε με το άρθρο 2 της 
7870/ 657/93 (Β7134), το άρθρο μόνο της 11892/ 
1020/93 (Β7 225), το άρθρο 2 της 37901/3324/93 (Β7 
875) και το άρθρο 2 της 19174/1242/94 (Β /448) ομοίων, 
αντικαθίσταται ως εξής: 

«Άρθρο 29 

Απογραφή και ταξινόμηση μεταχειρισμένων προέλευσης 
εξωτερικού ή εκποιουμένων από τον ΟΔΔΥ λεωφο¬ 
ρείων 

1. Μέχρι νεωτέρας ρυθμίσεως, η απογραφή και η ταξι¬ 
νόμηση των μεταχειρισμένων λεωφορείων προέλευσης 
εξωτερικού καθώς και των εκποιουμένων από τον ΟΔΔΥ 
λεωφορείων θα γίνεται, εφόσον αυτά πληρούν, χωρίς πα¬ 
ρέκκλιση, όλες τις διατάξεις είτε της παρούσας απόφασής 
είτε των κανονιστικών αποφάσεων, που είχαν εκδοθεί, 
μέχρι της δημοσίευσης της παρούσας απόφασης 
(28.6.92), μη επιτρεπομένης της συνδυασμένης εφαρμο¬ 
γής τους. 

2. Όταν θα γίνεται εφαρμογή των διατάξεων της πα¬ 
ρούσας απόφασης, η διαπίστωση της τήρησης αυτών θα 
γίνεται, κατόπιν ελέγχου του προς ταξινόμηση λεωφο¬ 
ρείου από ΚΤΕΟ, που διαθέτει διάδρομο ειδικών ελέγχων, 
μη απαιτουμένης νέας επιθεώρησης από την Υπηρεσία 
Συγκοινωνιών, στην οποία αυτό θα ταξινομηθεί και αφού 
καταβληθεί το προβλεπόμενο από τις διατάξεις του εδα¬ 
φίου γ της παραγράφου 2 του άρθρου 2 του Ν. 1350/83 
(Α /55) ειδικό τέλος, όπως αυτό αναπροσαρμοσμένο 
ισχύει. 

3. Όταν θα γίνεται εφαρμογή των διατάξεων των κανο¬ 
νιστικών αποφάσεων, περί καθορισμού τύπου λεωφο¬ 
ρείων, που είχαν εκδοθεί μέχρι της δημοσίευσης της πα¬ 
ρούσας απόφασης (26.6.92), η διαπίστωση της τήρησης 
αυτών θα γίνεται, κατόπιν επιθεώρησης του προς ταξινό¬ 
μηση λεωφορείου από την Υπηρεσία Συγκοινωνιών, στην 
οποία αυτό θα ταξινομηθεί. 

4. Διαπίστωση της ηλικίας: Η διαπίστωση του έτους κα¬ 
τασκευής του πλαισίου, του υπό ταξινόμηση λεωφορείου, 
θα γίνεται βάσει ειδικών καταστάσεων, που θα εκπονη¬ 
θούν και αποσταλούν στις περιφερειακές Υπηρεσίες από 
την αρμόδια Διεύθυνση της Κεντρικής Υπηρεσίας του 
ΥΠΜΕ. Μέχρι τότε, καθώς και στις περιπτώσεις που δεν 
θα απορρέει από τις καταστάσεις αυτές η ηλικία του υπό 
ταξινόμηση λεωφορείου, θα υποβάλλεται επικυρωμένη 
επιστολή του εργοστασίου κατασκευής του πλαισίου ή 
εναλλακτική βεβαίωση του επισήμου αντιπροσώπου χώ¬ 
ρας της Ευρωπαϊκής Ένωσης του εργοστασίου κατα¬ 
σκευής, από την οποία θα προκύπτει το ακριβές έτος κα¬ 
τασκευής του συγκεκριμένου πλαισίου». 

Αρθρο 3 

Το άρθρο 30 της 21504/1771/92 απόφασης του 
Υπουργού Μεταφορών και Επικοινωνιών, όπως αυτό ανα- 
ριθμήθηκε σε 31, με την 7870/657/93 (Β7134), αναριθ- 
μείται εκ νέου σε 32 και προστίθεται, πριν από αυτό, νέο 
άρθρο, που έχει ως εξής: 

« Αρθρο 31 

Αλλαγή τύπου επανακυκλοφορούντων λεωφορείων 

1. Λεωφορεία, που επανακυκλοφορούν, μετά από απο¬ 
χαρακτηρισμό, μεταβίβαση ή άλλη αιτιολογία, επιτρέπεται 
να αλλάξουν τύπο, εφόσον αυτό δεν απαγορεύεται από τις 
ισχύουσες, περί εκμετάλλευσης, ειδικές διατάξεις και υπό 
την προϋπόθεση, ότι θα προσαρμοσθούν πλήρως, όσον 
αφορά τον νέο τύπο, προς τις διατάξεις είτε της παρούσας 
απόφασης είτε των κανονιστικών αποφάσεων, που έχουν 
εκδοθεί μέχρι της δημοσίευσης της παρούσας απόφασης 
(26.6.92). 

2. Για τη διενέργεια της απαιτούμενης, κατά την απο- 
γραφή και ταξινόμηση των κατηγοριών λεωφορείων του 
παρόντος άρθρου, επιθεώρησης, θα εφαρμόζονται οι δια¬ 
τάξεις των παραγράφων 2 και 3 του άρθρου 29 της παρού¬ 
σας απόφασης και θα υποβάλλονται και τα παρακάτω δι- 
καιολογητικά: 

α) Σχεδιάγραμμα του λεωφορείου, υπό κλίμακα 1:20, σε 
εμπρόσθια, οπίσθια και πλάγια όψη και σε κάτοψη σε 
τομή, στην οποία θα φαίνεται η διάταξη των καθισμά¬ 
των. 

β) Τεχνική περιγραφή του πλήρους λεωφορείου, στην 
οποία θα αναφέρονται τα βάρη και οι διαστάσεις του, η μη¬ 
χανική του συγκρότηση, η κατασκευή του πλαισίου και του 
αμαξώματός του και ο εξοπλισμός του. 

γ) Φύλλο υπολογισμού επιπτώσεων βαρών στους άξο¬ 
νες. 

δ) Βεβαίωση της αρμόδιας στρατιωτικής αρχής για την 
καταλληλότητα του λεωφορείου για προσαρμογή φορείο- 
φόρων συλλογών, για όσες κατηγορίες λεωφορείων είναι 
υποχρεωτική η υποβολή της. 

ε) Στην περίπτωση, που έγινε προσαρμογή του αμαξώ¬ 
ματος του λεωφορείου στις προδιαγραφές της κανονιστι¬ 
κής απόφασης υποβάλλονται επιπλέον: 

αα) Υπεύθυνη δήλωση, κατά τις διατάξεις του Ν. 1599/ 
86, στην οποία δηλώνεται, ότι η προσαρμογή έγινε, σύμ¬ 
φωνα με τα υποβληθέντα στοιχεία, που αναφέρονται πα¬ 
ραπάνω. 

ββ) Φωτοαντίγραφο της άδειας λειτουργίας του αμαξο- 
ποιείου. 

γγ) Βεβαίωση του κατασκευαστή των κρυστάλλων, για 
την ποιότητά τους, σε περίπτωση αντικατάστασής τους. 


Τα δικαιολογητικά, που αναφέρονται στις περιπτώσεις 
α, β και γ της παρούσας παραγράφου, υπογράφονται από 
μηχανολόγο μηχανικό ή τεχνολόγο μηχανολόγο μηχανικό, 
εφοδιασμένο με άδεια ασκήσεως επαγγέλματος στην Ελ¬ 
λάδα και φέρουν τα απαραίτητα χαρτόσημα και μηχανό- 
σημα. 

Άρθρο 4 

1. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 1994 

Ο ΥΦΥΠΟΥΡΓΟΣ 

ΧΡΙΣΤΟΣ ΚΟΚΚΙΝΟΒΑΣΙΛΗΣ 
-♦- 

Αριθ. 24432 (3 ) 

Σύσταση ιδίου Νομικού Προσώπου στο Δήμο Πύργου Ν. 
Ηλείας με το όνομα «ΚΕΝΤΡΟ ΑΝΟΙΚΤΗΣ ΠΡΟΣΤΑ¬ 
ΣΙΑΣ ΗΛΙΚΙΩΜΕΝΩΝ ΔΗΜΟΥ ΠΥΡΓΟΥ». 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89). 

2. Την αριθ. 455/93 απόφαση του Δημοτικού Συμβου¬ 
λίου Πύργου, αποφασίζουμε: 

1. Συστήνουμε ίδιο Νομικό Πρόσωπο, στο Δήμο Πύρ¬ 
γου, με το όνομα «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ ΔΗΜΟΥ ΠΥΡΓΟΥ». 

2. Σκοπός του Νομικού Προσώπου, που συνιστάται, σε 
εφαρμογή του προγράμματος εξωιδρυματικής προστα¬ 
σίας ηλικιωμένων ατόμων, είναι η παροχή ιατροκοινωνικής 
προστασίας στους ηλικιωμένους ώστε να παραμένουν 
στην οικογένεια και στην κοινότητα. 

3. Πόροι του Νομικού Προσώπου είναι: 

α. Ετήσια επιχορήγηση του Δήμου 3.000.000 δρχ. 
β. Επιχορήγηση ή κάθε άλλη παροχή του κράτους, είτε 
απ’ ευθείας προς αυτό, είτε μέσω του Δήμου. 

γ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ. Έσοδα από τη συμβολική χρηματική συνδρομή - συμ¬ 
μετοχή των μελών που έχουν ανάγκη προστασίας. 

ε. Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο. 

στ. Πρόσοδοι από την ίδια αυτού περιουσία και κάθε 
άλλη νόμιμη πρόσοδο. 

4. Το Νομικό Πρόσωπο διοικείται από εννεαμελές Διοι¬ 
κητικό Συμβούλιο αποτελούμενο από: 

α. Τον εκάστοτε Δήμαρχο ή αναπληρωτή που ορίζει ο 
Δήμαρχος, σαν Πρόεδρος. 

β. Τρεις Δημοτικούς Συμβούλους, δύο από την πλειο- 
ψηφία και ένας από την μειοψηφία, που ορίζονται με από¬ 
φαση του Δημοτικού Συμβουλίου. 

γ. Ένα αιρετό μέλος του ΚΑΠΗ που εκλέγεται ανάμεσα 
από τα μέλη του. 

δ. Ένα κοινωνικό λειτουργό υπάλληλο του Υπουργείου 
Υγείας, Πρόνοιας και Κοινωνικών Ασφαλίσεων, που ορίζε¬ 
ται από το ίδιο Υπουργείο. 

ε. Έναν αιρετό εκπρόσωπο των εργαζομένων στο 
ΚΑΠΗ. 

στ. Έναν δημότη που προτείνει ο Δήμαρχος ανάμεσα σε 
πρόσωπα που ασχολούνται με τα ανθρωπιστικά επαγγέλ¬ 
ματα και ορίζεται με απόφαση του Δημοτικού Συμβου¬ 
λίου. 

ζ. Έναν εκπρόσωπο των τοπικών συλλόγων των συντα¬ 
ξιούχων. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γραμματέα του. Νέα μέλη του Διοι¬ 
κητικού Συμβουλίου ορίζονται όταν λήξει η θητεία των πα¬ 
λαιών μελών ή όταν η διάρκεια της θητείας τους κενωθεί η 
θέση για οποιοδήποτε λόγο. 

Μέχρι της εκλογής του αιρετού μέους ή μέχρι πληρώ- 
σεως οποιοσδήποτε κενωθείσης θέσεως μέλους του Διοι¬ 
κητικού Συμβουλίου, αυτό λειτουργεί με ελλειπή σύν¬ 
θεση, που δεν μπορεί να είναι κατώτερη από τον αριθμό 
που απαιτείται για απαρτία. 

5. Το Νομικό Πρόσωπο εκπροσωπείται ενώπιον των δι¬ 
καστηρίων και κάθε αρχής, από τον Πρόεδρο του Διοικητι¬ 
κού Συμβουλίου και στην περίπτωση που αυτός απουσιά¬ 
ζει ή κωλύεται από τον Αντιπρόεδρο. 

6. Το ΚΑΠΗ του Δήμου Πύργου μπορεί να χρησιμοποιεί¬ 
ται και σαν εκπαιδευτικό κέντρο πρακτικής ασκήσεως 
σπουδαστής σχολών κοινωνικής εργασίας και σχολών πα- 
ραϊατρικών επαγγελμάτων (φυσιοθεραπείας, εργασιοθε¬ 
ραπείας κ.λ.π.). 

7. Στις δραστηριότητες του κέντρου είναι η κινητοποί¬ 
ηση, εκπαίδευση και χρησιμοποίηση εθελοντικού προσω¬ 
πικού που προέρχεται από την περιοχή του Δήμου Πύρ¬ 
γου. 

8. Κάλυψη δαπάνης: 

α) Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

β) Από την απόφαση αυτή προκαλείται δαπάνη σε βά¬ 
ρος του προϋπολογισμού του Νομικού Προσώπου του Δή¬ 
μου Πύργου, ύψους 3.000.000 δρχ. περίπου για το τρέχον 
οικονομικό έτος και για καθένα από τα επόμενα, η οποία 
θα καλυφθεί από τον προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 15 Νοεμβρίου 1994 

Ο Νομάρχης 
Γ. ΜΠΡΕΓΙΑΝΝΗΣ 

-♦- 

Αριθ. 18404 (4) 

Ανανέωση θητείας του Διοικητικής Επιτροπής Στρατιωτι¬ 
κών Επιτάξεων στο Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 32 του Ν. 4442/29 «περί 
Στρατιωτικών και Ναυτικών Εισφορών και Ναυλώσεων» 
όπως τροποποιήθηκε μεταγενέστερα. 

2. Τις διατάξεις του άρθρου μόνου του Π. Δ/τος 115/ 

1984 «περί διορισμού των μελών των Διοικητικών Δικα¬ 
στηρίων περί Στρατιωτικών Επιτάξεων». 

3. Τις διατάξεις του άρθρου 9 παρ. 1 του Ν. 1649/1986. 

4. Το Φ.851/10/49712/22.9.94 έγγραφο του Β'Σώμα¬ 
τος Στρατού με το οποίο προτείνονται τα μέλη που θα με- 
τάσχουν στην εν λόγω Δ.Ε.Σ.Ε. 


5. Το 801/27.10.94 έγγραφο του Πρωτοδικείου Βέ¬ 
ροιας με το οποίο προτείνονται τα μέλη, αποφασί¬ 
ζουμε: 

Διορίζουμε ως μέλη της Διοικητικής Επιτροπής Στρατι¬ 
ωτικών Επιτάξεων τους κατωτέρω: 

1. Τακτικά Μέλη: 

α) Παντελή Παναγιώτα, Πρωτοδίκη 
β) Συρόπουλο Βασίλειο, Πρωτοδίκη 
γ) Τζαμουράνη Αθανάσιο, Ανχη (ΜΧ) του 4ου ΕΓ/2ας 
ΤΑΞΥΠ 

δ) Μπούσμπουρα Σπύρο, Ανχη (Ο) του Β' ΚΤΣ 
ε) Οικονομικό Έφορο Βέροιας 

2. Αναπληρωματικά Μέλη: 
α) Χριστιά Παύλο, Πρωτοδίκη 
β) Πούλιου Μαρία, Πρωτοδίκη 

γ) Τσιμπρή Εμμανουήλ, Τχη (ΥΠ) της ΔΥΠ/2α ΤΑΞΥΠ 
δ) Βορρέ Νικόλαο, Ανχη (ΔΒ) του 4ου ΕΓ/Β' ΣΣ 
ε) Αναπληρωτή Οικον. Εφόρου Βέροιας. 

3. Πρόεδρο της Διοικητικής Επιτροπής Στρατιωτικών 
Επιτάξεων ορίζουμε την Πρωτοδίκη Παντελή Παναγι¬ 
ώτα. 

4. Χρέη Γ ραμματέα της ΔΕΣΕ θα εκτελεί η Ρητά Αντω¬ 
νία. 

5. Η θητεία των μελών της ΔΕΣΕ ορίζεται από 1.1.1995 
μέχρι 31.12.1995. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Βέροια, 10 Νοεμβρίου 1994 
Ο Νομάρχης 
ΕΚΤΩΡ ΝΑΣΙΩΚΑΣ 

-♦- 

Αριθ. ΔΕ 3788 ( 5 ) 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού στη Φειδοπούλου Διονυσία του Δημη- 
τρίου. 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Το Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπ/σεως....» (ΦΕΚ 
127/Α/81). 

2. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

3. Την ΕΣ 5977/19.8.1994 απόφαση Νομάρχη Λευκά¬ 
δας «Ανάθεση στον Προϊστάμενο Δ/νσης Β/θμιας Εκπ/ 
σης Λευκάδας την αρμοδιότητα χορήγησης αδειών ίδρυ¬ 
σης και λειτουργίας ερασιτεχνικών σχολών χορού του Π.Δ. 
457/83 στο Ν. Λευκάδας. 

4. Το από 3.10.1994 πρακτικό αυτοψίας της Επιτροπής 
του άρθρου 6 παράγρ. 4 του Ν. 1158/81, όπως αυτό τρο¬ 
ποποιήθηκε μεταγενέστερα με την αριθ. ΔΙΟΙΚ/Β/2436/ 
15.1.1985 (ΦΕΚ 31/Β/21.1.1985) κοινή απόφαση των 
Υπουργών Προεδρίας της Κυβέρνησης και Πολιτισμού και 
Επιστημών «Ανασύνθεση και σύσταση συλλογικών οργά¬ 
νων του ΥΠΠΕ και των εποπτευομένων απ’ αυτό Δημό¬ 
σιων Υπηρεσιών». 

5. Την από 11.8.1994 αίτηση της Φειδοπούλου Διονυ¬ 
σίας του Δημητρίου, με τα συνημμένα δικαιολογητικά, 
αποφασίζουμε: 

Χορηγούμε στη Φειδοπούλου Διονυσία του Δημητρίου, 
άδεια ίδρυσης και λειτουργίας Ερασιτεχνικής Σχολής Χο¬ 
ρού, που θα στεγαστεί στο κτίριο, επί της οδού Πεφανε- 
ρωμένης 18, στη Λευκάδα και θα έχει την επωνυμία «ΕΡ- ·* 
ΓΑΣΤΗΡΙ ΧΟΡΟΥ ΛΕΥΚΑΔΑΣ». 

Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των δέκα πέντε (15) σπουδα¬ 
στών. 

Η άδεια ισχύει από το σχολικό έτος 1994-95. 

Η παρούσα να δημοσιευθεί στην Εφημερίδα της Κυβερ- 
νήσεως. 

Λευκάδα, 14 Νοεμβρίου 1994 

Με εντολή Νομάρχη 
Ο Αναπλ/τής Πρ/νου Δ/νσης Δ.Ε. 

ΓΙΩΡΓΟΣ ΜΑΛΦΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο Φ.Ε.Κ. 777/Β/14.10.1994 στο οποίο δημοσιεύ- 
θηκε η απόφαση 89496/2985/94 του Υπουργού Μετα¬ 
φορών και Επικοινωνιών, γίνεται η παρακάτω διόρθωση 
σφαλμάτων: 

Στο αποφασιστικά αυτής παρ. 2 από το εσφαλμένο «οι 
κατωτέρω θέσεις.» στο ορθό «οι ανωτέρω θέ¬ 
σεις.». 

(Από το Υπουργείο Μεταφορών και Επικοινωνιών) 


ΑΠΟ ΤΟ ΕΘΝΙΚΟ τυπογραφείο; 




